  Анжелика Тихонова корреспондент Удмуртиын кун йӧскалык политика удысын ӵектосъёсты улонэ пыӵатон понна муниципал кылдытэтъёслы субсидиосты люкылонъя вожвылъяськонлы йылпумъянъёс лэсьтӥзы. 13 ӵектосъёслы оглом 1 миллион 118 сюрс 923 манет висъязы. Со сярысь элькунысь йӧскалык политикая министерстволэн пресс-службаез ивортэ. Экспертъёс 30 пӧлысь 20-езлэсь муниципал ёросъёслэсь но кар округъёслэсь ӵектосъёссэс эскерыны кутӥзы. Вормисьёс пӧлы Балезино, Вавож, Дэбес, Дэри, Эгра, Кияса, Пичи Пурга, Шаркан, Якшур-Бӧдья ёросъёс, Ижкар но Сарапул пыризы. Пусъём, вожвылъяськон пӧртэм калыкъёс пӧлын тупаса улонэз юнматон но экстремизмез алон ужын интыысь аскивалтон ёзэсъёслы юрттон вылысь ортчытӥське. Сое элькунысь йӧскалык политикая министерство но Калыкъёслэн эшъяськон юртсы радъяло. Тодэ вайытом, элькунын «Удмуртиысь устоосыз муниципал ӵектосъёс» вожвылъяськон улсын ӵектосъёсты утён кутскиз.  Тегъёс: Ижкар Удмуртия коньдон йӧскалыкполитикаяминистерство йӧскалыкполитика  